kardosdrur/scandi-wiki huggingface dataset:
Philippe Van Parijs

Philippe Van Parijs (født 23. maj 1951 i Bruxelles) er en belgisk filosof og økonom. Han er bedst kendt som en akademisk fortalere for borgerløn. Van Parijs var stiftende medlem af netværket Basic Income European Network, nu Basic Income Earth Network. Van Parijs er professor ved det økonomiske fakultet og Statskundskab på Katholieke Universiteit Leuven. Han er også en gæsteprofessor ved Harvard University siden 2004.

Studier 
Van Parijs studerede filosofi, jura, politisk økonomi, sociologi og lingvistik på Facultés Universitaires Saint-Louis (Bruxelles) og ved universiteterne i Louvain, Oxford, Bielefeld og Berkeley. Han har en doktorgrad i samfundsvidenskab (Louvain, 1977) og Filosofi (Oxford, 1980).

Bibliografi (i udvalg) 
 Evolutionary Explanation in the Social Sciences (1981)
 Le Modèle économique et ses rivaux (1990)
 Qu'est-ce qu'une société juste? (1991)
 Marxism Recycled (1993)
 Real Freedom for All (1995)
 Sauver la solidarité (1995)
 Refonder la solidarité (1996)
 Solidariteit voor de XXIste eeuw (1997)
 Ethique économique et sociale (2000, tillsammans med Christian Arnsperger)
 What's Wrong with a Free Lunch? (2001)
 Hacia una concepción de la justicia global (2002)
 L'Allocation universelle (2005, tillsammans med Yannick Vanderborght)
 Cultural Diversity versus Economic Solidarity (utgivare, 2004).

Referencer 

Professorer fra Belgien
7 dage i maj

7 dage i maj () er en amerikansk politisk spændingsfilm, der handler om et militærkup mod den amerikanske præsident, der planlægges som reaktion på præsidentens forhandlinger med Sovjetunionen om atomnedrustning. Filmen er instrueret af John Frankenheimer og har blandt andre Burt Lancaster, Kirk Douglas, Fredric March og Ava Gardner på rollelisten. Filmen er baseret på en roman af Fletcher Knebel og Charles W. Bailey II.

Eksterne henvisninger 
 

Amerikanske film fra 1964
Thrillerfilm fra USA
Film baseret på bøger
Harlech

Harlech er en by og feriested i Gwynedd, i det historiske county i Merionethshire i det nordvestligt Wales. Harlech ligger ud til Tremadog Bay i Snowdonia National Park, og har en befolkning på omkring 1450 personer, hvoraf 51 % taler walisisk. Byen er en enhedskommune i Gwynedd, der blev dannet i 1996. Fra 1974 til 1996 var den en del af Meirionydd District i 1974 Countiet Gwynedd, og før det var det den et historisk county i Merionethshire.

Byen er bedst kendt for sit vartegn Harlech Castle, hvis opførsel blev påbegyndt i 1283 af Edvard 1. af England. Den blev senere eorobret af Owain Glyndŵr under Glyndwroprøret i starten af 1400-tallet, og den var en af Henry Tudors fæstninger i slutningen af 1400-tallet. Borgen blev bygge tud til havet, men geologiske processer har ændret kystlinjen, og den ligger nu på en klint omkring 800 m inder i landet. Byen har siden udviklet sig med boligkvarterer på det det flade område, og huse i og omkring den gamle del med gågade, kirke og borgen. De to områder er forbundet via en stejl, snoet vej kaldet "Twtil".

Referencer

Eksterne henvisninger 
 Harlech Tourism Association 
 Coleg Harlech 
 Theatr Harlech
 Royal Saint David's Golf Club
 Aerial photograph of Harlech
 geograph.co.uk - photos of Harlech and surrounding area

Byer i Wales
Don Rickles

Donald Jay "Don" Rickles (8. maj 1926 - 6. april 2017) var en amerikansk skuespiller og komiker. Han var kendt som stemmen bag Mr. Potato Head i Toy Story.

Eksterne henvisninger
 

Skuespillere fra USA
Brabantse Pijl 2017

Brabantse Pijl 2017 var den 57. udgave af cykelløbet Brabantse Pijl. Løbet var en del af UCI Europe Tour-kalenderen og blev arrangeret 12. april 2017. Løbet blev vundet af italienske Sonny Colbrelli fra .

Hold og ryttere

Danske ryttere 
 Christopher Juul-Jensen kørte for 
 Lasse Norman Hansen kørte for

Resultater

Eksterne henvisninger
 

2017
UCI Europe Tour 2017
Panamerikamesterskabet i håndbold 1986 (kvinder)

Panamerikamesterskabet i håndbold for kvinder 1986 var det første panamerikamesterskab for kvinder, og turneringen med deltagelse af seks hold blev afviklet i Novo Hamburgo, Brasilien i 1986.

Ud over titlen som panamerikamester spillede holdene om en ledig plads ved VM i håndbold 1986 i Nederlandene. VM-pladserne blev besat af det bedst palcerede hold, dvs. USA.

Kampe

Samlet rangering

Eksterne henvisningers
Women Handball America Championships Archive
 Torneos Panamericanos Senior Femenino

1986 (kvinder)
Håndbold i 1986
Novo Hamburgo
Håndbold i Brasilien
Fyen Rundt 2017

Fyen Rundt 2017 var den 107. udgave af cykelløbet Fyen Rundt. Løbet var en del af UCI Europe Tour-kalenderen og blev arrangeret 10. juni 2017. Det blev vundet af norske Audun Brekke Fløtten  fra Uno-X Hydrogen Development Team.

Hold og ryttere

Resultater

Eksterne henvisninger

2017
UCI Europe Tour 2017
GP Horsens 2017

GP Horsens 2017 var den 3. udgave af cykelløbet GP Horsens. Løbet var en del af UCI Europe Tour-kalenderen og belv arrangeret 11. juni 2017. Det blev vundet af danske Casper Pedersen fra Team Giant-Castelli.

Hold og ryttere

Resultater

Eksterne henvisninger

GP Horsens
UCI Europe Tour 2017
Omformerstation Fraugde

Omformerstation Fraugde  er en transformatorstation der ligger ved Fraugde øst for Odense. 

Den er en af to stationer, hvor den anden - Omformerstation Herslev - er placeret på Sjælland ved  Høng  mellem Slagelse og Kalundborg.

Stationen omformer jævnstrøm til vekselstrøm og omvendt, omformningen af strømmen sker i en ventilhal.

Stationen er en del af den elektriske forbindelse over Storebælt, og var det første forbindelsesled mellem Øst- og Vestdanmark. Forbindelsen skal sikre, at hvis der bliver strømafbrydelser på Fyn, kan der hentes strøm fra Jylland og Sjælland.

Omformerstationen ligger ved den Fynske Motorvej E20, hvor den fører de 400kV højspændingsledninger langs med Fynske Motorvej E20. Ledningerne hænger på de såkaldte Y–master der går til både Fynsværket og til Middelfart.

Kilder 

Bygninger, konstruktioner og anlæg i Odense Kommune
Transformatorstationer
Bussen

Bussen kan referere til:

 Bussen (film fra 1961) – en norsk film fra 1961 af Arne Skouen
 Bussen (film fra 1963) – en dansk film fra 1963 af Finn Henriksen
 Bussen (film fra 1975) − en schweizisk-tyrkisk film fra 1975 af Tunç Okan
 Bussen (film fra 1977) − en svensk tv-film fra 1977 af Kjell Sundvall
 Bussen (bjerg) − et bjerg i regionen Oberschwaben i det sydlige Tyskland

Se også
 Bus – et (motor)køretøj til transport af mange personer samtidigt
 Bus (flertydig)
Karsten Sommer

Karsten Sommer (f. 1949) er en dansk journalist og musikproducer. Arbejdede på Danmarks Radio fra 1968 til 1988 på bl.a. ungdomsprogrammet P4 i P1. Udgav i 1985 bogen "...det var bare det jeg ville sige, hej" (Københavns Bogforlag) med udskrifter fra unges tanker om livet, hentet fra P4´s telefonbåndoptager.

Sideløbende var han bl.a. fra 1976 en del af kunstnerkollektivet Røde Mor og producerede de fleste af Røde Mors plader på Vietnamkomiteernes venstreorienterede pladeselskab Demos. Derudover producerede han blandt andet den første kvinde-LP "Kvinder i Danmark", Bent Jakobsens "Bøsse" og senere Niels Skousens plade Palads af Glas.

På Demos producerede han også i 1973 den første grønlandske LP nogensinde med rockbandet Sumé, og udgav også Rasmus Lyberths første LP "Erninga" - Til min søn. Stiftede senere sammen med bl.a. Sumés forsanger Malik Høegh og Hjalmar Dahl det første grønlandske pladeselskab ULO records i 1976. For ULO producerede han flere plader - bl.a. i Aasivik 79, hvor han sammen med Anders Dohn og Peter Sakse indspillede 3 LPer i et interimistisk studie, drevet med benzindreven generator i den nedlagte kulmineby Qullissat. I 1980 gennemførte han desuden en tre måneder lang indspilningsturne med Anders Dohn, Kuupik Kleist, Christian Søgaard og Malik Høegh, der resulterede i 10 LPer med alt fra rockmusik, bygdemusik, traditionel trommesang og canadisk strubesang. Senere LPer med andre grønlandske band som Piitsukkut, Juaaka Lyberth, Inneruulat og Zikaza.

Karsten Sommer flyttede i 1986 fast til Grønland, først til Nuuk, og siden i Sisimiut, hvor han fra 1989 til 2004, sammen med Malik Høegh, stod for den daglige drift af ULO og Aqisseq Studiet i byen. Studiet lukkede i 2004, men den selvejende institution ULO eksisterer stadig, nu som fritidsarbejde. Sammen med musiketnologen Michael Hauser redigerede og udgav Sommer desuden i 2014 CD-bokssættet "Traditional Greenlandic Music vol.1-5" med 6 timers traditionel grønlandsk musik, indspillet fra 1906-1989. Tre CD´er med musik fra Thule - een CD fra Østgrønland og een fra Vestkysten. Læs mere på www.ulomusic.gl . ULO udgav også singlen "Så vender vi kajakken" med Kim Larsen og Bellami. Kim Larsen skænkede en stor del af indtægterne fra sangen til ULO, og det finansierede yderligere grønlandske musikproduktioner i en årrække.

Indtil 31 december 2020 han journalist ved den grønlandske radio Kalaallit Nunaata Radioa hvor han arbejdede som nyhedsoplæser på den danske del af den grønlandske radioavis.

Noter

Eksterne links 
 Liste af pladeudgivelser produceret af Karsten Sommer

Musik fra Grønland
Musikproducere fra Danmark
Sophus Vermehren

Sophus Vermehren (født 28. august 1866 i København, død 25. marts 1950 på Frederiksberg) var en dansk kunstmaler. Han er af en malerfamilie, idet hans far Frederik Vermehren og bror Gustav Vermehren begge var malere.

Uddannelse 
Sophus Vermehren stod i malerlære i tre år og fik i øvrigt tegneundervisning af sin far. Han gik på Kunstakademiet i perioden 1883-1892 og fik på den måde en uddannelse, der i høj grad lignede hans brors. Han debuterede på Charlottenborg i 1893.

Karriere 
Vermehren malede flere forskellige typer billeder, idet han både lavede portrætter, scener fra familieliv, landskabsmalerier og altertavler. Hans familiegenrebilleder var mindre præget af folkelivet og mere udtryk for borgerlige dyder. Blandt hans billeder i denne genre kan nævnes En dreng der læser avisen for sine forældre (seneste 1891), Når den syge har fået ro (1902) og Datteren er bedt ud til aften (1902). Et af hans første portrætter var af litografen professor Adolph Kittendorff, udstillet på Charlottenborg i 1893. Portrættet indbragte ham De Neuhausenske Præmier. Hans landskabsbilleder er mere idylliske i deres udtryk og er sandsynligvis inspireret af Julius Exner. Han har skabt altertavler til kirkerne i Herborg og Galten.

Vermehren bidrog til en række udstillinger, først og fremmest adskillige gange på Charlottenborgs forårsudstilling i perioden 1891-1915. Han deltog også i Kunstnernes Efterårsudstilling et par gange foruden landsudstillingen i Aarhus i 1909. Senere i karrieren var det især på Kunstnerforeningen af 18. novembers udstillinger, man kunne se hans billeder. Han modtog De Bielkeske Legater i 1896 samt andre præmier og udmærkelser.

Han fungerede i en periode som tegnelærer på Københavns Tekniske Skole og underviste endvidere på en forberedelsesskole, som han oprettede sammen med sin bror Gustav.

Familie 
Sophus Vermehren var søn af maler Frederik Vermehren og hans hustru Thomasine Ludvigne Grüner, og foruden broderen Gustav havde han også en anden bror, lægen Frederik Fermehren.

Sophus Vermehren blev gift med maleren Yelva Petrea Sophie Bock. Parret fik tre sønner, Christian, Emil og Martin Vermehren, der alle malede i større eller mindre omfang, men i hvert fald de to yngste uddannede sig som læger. Sophus og Yelva Vermehren blev senere skilt.

Referencer

Eksterne henvisninger 
 
 

Malere fra Danmark
Personer i Dansk Biografisk Leksikon
Malik Høegh

Malik Høegh (født 4. december 1952) er en grønlandsk lyriker og musiker, der blev kendt som forsanger og tekstforfatter i det banebrydende grønlandske rockband Sumé. Hans tekster var yderst kritiske overfor den danske kolonimagt i Grønland, og udtrykte længsel efter et liv på grønlændernes egne betingelser.

Referencer 

Musikere fra Grønland
Sangere fra Grønland
Sangskrivere fra Grønland
Gesner

Gesner er et tyskt efternavn, der henviser til blandt andre:

 Conrad Gesner (1516–1565) – schweizisk naturforsk og lærd
 Johann Matthias Gesner (1691–1761) – tysk pædagog og klassisk filolog

Tyske efternavne
Red Orangutangen

Red Orangutangen er en dansk organisation, der arbejder med at redde den kritisk truede orangutang og dens regnskovshjem på Borneo. Organisationen blev stiftet i 2003, og har sidenhen hjulpet nødstedte orangutanger, der er kommet i klemme i mødet med mennesker. Organisationen har hjulpet med at redde tusindvis af orangutanger ved at flytte dem til beskyttede skovområder, behandlet tilskadekomne orangutanger eller givet hjælpeløse orangutang-unger en ny chance på specielle rehabiliteringscentre for forældreløse orangutanger. På centrene gennemgår de forældreløse orangutanger en rehabiliteringsproces, indtil de kan blive genudsat i regnskoven.

Organisationen har et adoptionsprogram, hvor man kan adoptere en orangutang fra centeret og følge orangutangen på dens rejse tilbage til regnskoven. Cirka 11.000 danskere støtter organisationen gennem en adopteret orangutang.

Rehabilitering af orangutanger 
I samarbejde med organisationens indonesiske partner, BOSF, driver organisationen verdens største rehabiliteringscenter for orangutanger - Nyaru Menteng - der blev grundlagt af danskeren Lone Dröscher Nielsen og BOSF i 1999. På centeret gennemgår cirka 500 orangutanger et rehabiliteringsforløb, der minimum tager seks år for reddede unger. Rehabiliteringsforløbet er opdelt i forskellige niveauer.

Vuggestuen 
Hvis den reddede orangutang er under tre år gammel, starter den i Vuggestuen. Her passer og plejer en babysitter den, mens den udvikler sine motoriske færdigheder og lærer at være sammen med andre orangutanger.

Skovskolen 
I Skovskolen lærer orangutangerne at klatre i træer, bygge reder i træerne, og finde sin egen føde i regnskoven, alt i mens de langsomt bliver mere selvstændige og uafhængige af mennesker.

Ø-universitetet 
Når orangutangen, nærmer sig otte år, sættes den ud på en ø med masser af regnskov. Her lever den næsten uden menneskelig kontakt. Hvis den klarer sig godt, er den parat til at blive genudsat i beskyttede regnskovsområder.

Genudsætning af orangutanger 
Organisationen genudsætter i samarbejde med deres indonesiske samarbejdspartner, BOSF, rehabiliterede orangutanger i tre forskellige regnskovsområder, beliggende i den centrale- og østlige del af Indonesisk Borneo. Regnskovsområderne lever op til internationale standarder for genudsætning af rehabiliterede dyr. Disse inkluderer blandt andet krav til, at områderne skal være beskyttede af national lovgivning, have begrænset menneskelig aktivitet, være egnet orangutanghabitat samt ikke allerede have vilde orangutangpopulationer. 
I perioden 2012 til 2016 blev over 250 rehabiliterede orangutanger genudsat, og de rehabiliterede orangutanger har en lige så stor overlevelsesrate i regnskoven, som deres vilde slægtninge.

Eksterne henvisninger 
 Den officielle hjemmeside for Red Orangutangen

Se også 

Miljøorganisationer
Ngo'er
Etableret i 2005
Edmond Schérer

Edmond Henri Adolphe Schérer (født 8. april 1815 i Paris, død 16. marts 1889 i Versailles) var en fransk protestantisk teolog.

Schérer var oprindelig strengt kalvinsk, men påvirkedes dels af Vinet, dels af Hegel og Strauss, således at han blev mere og mere liberal og derfor 1849 frivillig opgav et professorat i Genève, som han havde beklædt fra 1845. Fra 1860 opholdt han sig i Versailles, og her blev han en af de liberale franske protestanters førere samtidig med, at han ivrig deltog i det offentlige liv. I 1871 blev han medlem af Nationalforsamlingen og 1875 senator for livstid. Inden for den periodiske litteratur var en frugtbar forfatter, men han har også skrevet større værker, således Prolégomènes à la dogmatique de Église réformée (1843), La critique et la foi (1850), Alexandre Vinet (1853), Lettres à mon curé (anonymt 1853) og Mélanges d'histoire religieuse (1864).

Kilder 

  

Teologer fra Frankrig
Reformerte teologer
Professorer fra Frankrig
Politikere fra Frankrig
Faglitterære forfattere fra Frankrig
Fransksprogede forfattere
Franskmænd i 1800-tallet
Personer fra Paris
National Iranian South Oil Company

National Iranian Oil South Company (NISOC) er det nationale olie- og gasselskab i Iran. Selskabet har hovedkontor i Ahvaz, og er under kontrol af det iranske oliedepartement.

NIOC blev etableret i 1971, og driver udforskning, produktion, markedsføring og salg af olie og naturgas fra iranske oliefelter.

References

Etableret i 1971
Olieselskaber
Virksomheder fra Iran
Statsejede virksomheder
Heidi Sevdal

Heidi Sevdal (født 6. marts 1989) er en færøsk fodboldspiller, der spiller for EB/Streymur/Skála og for Færøernes kvindefodboldlandshold. Fra 2012 til 2016 spillede hun for HB Tórshavn og før det har hun spillet for flere andre færøske klubber. Hun fik sin debut på det færøske landshold i 2006. Hun har scoret næst flest mål på landsholdet, næst efter Rannvá B. Andreasen og er blandt top fem i flest antal kampe for Færøernes kvindelandshold.

Internationale mål
Scoringer og resultater lister Færøernes mål først.

Referencer 

Fodboldspillere fra Færøerne
Fodboldlandsholdsspillere fra Færøerne
Kvindelige fodboldspillere fra Færøerne
Angrebet i Stockholm 2017

Angrebet i Stockholm 2017 var et terrorangreb, der foregik den 7. april 2017, omkring klokken 14:50, hvor den 39-årige usbekiske gerningsmand Rakhmat Akilov kørte en lastbil ind i en menneskemængde på handelsgaden Drottninggatan og videre ind i et udstillingsvindue i stormagasinet Åhléns i det centrale Stockholm.

Fem personer døde og 15 blev såret, hvoraf ni blev kategoriseret som alvorlig sårede, som følge af angrebet.

Ifølge Akilovs forsvarsadvokat var motivet at "straffe Sverige for at samarbejde med andre vestlige lande mod Islamisk Stat".

Referencer 

Begivenheder i 2017
Terrorhandlinger i Sverige
Stockholms historie
Koloristerne

Koloristerne er en dansk kunstnersammenslutning stiftet i 1932 af blandt andre John Christensen, Svend Thomsen, Gitz Johansen, Knud Nellemose, Povl Søndergaard og Peder Larsen (1898-1956), oprindelig som en reaktion  mod 1920'ernes modernisme. De har dog ikke et "dogmatisk manifest".

I samme periode opstod der andre kunstnersammenslutninger: Corner (1932) og Høstudstillingen (1932-1949) og lidt senere Kammeraterne (1934).

Medlemmer
I anledning af en udstilling i maj 2015 blev følgende kunstnere nævnt som medlemmer af sammenslutningen:

Søren Ankarfeldt, Eli Benveniste, Martin Berge, J.P. Groth-Jensen, Ole Heerup, Jørgen Teik Hansen, Nanna Hertoft, Ingvald Holmefjord, Leif Lage, Toni Larsen, Anker Mortensen, Lisbeth Nielsen, Niels Reumert, Kurt Tegtmeier, Helle Thorborg, Ejgil Westergaard, Inge Lise Westman, Poul Winther, Carsten von Würden.

Se også
 Kolorisme, en retning inden for maleriet hvor vægten lægges på farvevirkningen
 Kolorit, et maleris farveholdning

Noter

Eksterne henvisninger
 Peter Kühn-Nielsen: "Koloristerne" i Den Store Danske, Gyldendal. Hentet 6. april 2017 fra http://denstoredanske.dk/index.php?sideId=108292

Kunstnersammenslutninger fra Danmark
Etableret i 1932
Tamires Morena Lima

Tamires Morena Lima (født. 16. Maj 1994) er en kvindelig brasiliansk håndboldspiller som spiller for CS Gloria Bistrița-Năsăud i Rumænien og Brasiliens kvindehåndboldlandshold.

Referencer

Eksterne henvisninger 
 

Håndboldspillere fra Brasilien
Håndboldspillere ved sommer-OL 2016
Håndboldspillere ved sommer-OL 2020
Liste over mest populære singler i Danmark efter år

Dette er en liste over de mest populære singler i Danmark efter år baseret på års-hitlister publiceret af IFPI Danmark og M&I Service. Fra 2000 til 2007 bestod opgørelsen på baggrund single-hitlisten, Single Top 20, af fysisk salg. Fra 2008 til 2013 blev hitlisten, Tracklisten, opgjort på baggrund af både fysisk og digitalt salg. I 2014 blev streaming inkluderet i opgørelsen af hitlisten, Track Top-40, så den bestod af streaming og fysisk og digitalt salg.

I årene 2006 og 2007 blev der ligeledes offentliggjort separate års-lister med hitlisten Download Top-20, som følge af det stigende digitale musiksalg. Ligeledes havde hitlisten over musik-streaming, Streaming Top 20, sine egne separate års-lister fra 2011 til 2013.

Track Top-40

Download Top 20

Streaming Top 20

Kilder

Eksterne henvisninger 
Hitlisten.NU

Hitlister fra Danmark
Producentoverskud

Producentoverskud er et mikroøkonomisk begreb, der angiver den monetære gevinst, virksomheder har ved at fremstille og sælge varer på et marked. En virksomhed vil i mange tilfælde kunne sælge varerne til en højere pris, end det koster at fremstille dem. Forskellen på produktionsomkostningerne og salgsprisen kan opfattes som den gevinst, virksomheden har ved at være på markedet. Det samlede producentoverskud på markedet består derfor af summen af alle de enkelte virksomheders gevinster beregnet på denne måde.
Producentoverskuddet blev indført som begreb af den britiske økonom Alfred Marshall, en af pionererne indenfor neoklassisk økonomi, i hans hovedværk Principles of Economics i 1890.

Grafisk illustration 

I et udbuds-/efterspørgselsdiagram kan producentoverskuddet på et marked afgrænses som arealet mellem markedsprisen, udbudskurven og andenaksen. Det skyldes, at hvert punkt på udbudskurven kan fortolkes som omkostningen for virksomheden ved at fremstille en ekstra enhed af det pågældende gode (dvs. marginalomkostningen). Er udbudskurven en ret linje, som den ofte fremstilles i indledende økonomiundervisning, udgør producentoverskuddet en trekant, og det er dermed nemt at beregne arealet. Producentoverskuddet måles i monetære enheder (f.eks. danske kroner).

Producentoverskud og forbrugeroverskud 

Parallelt til producentoverskuddet findes begrebet forbrugeroverskud, der tilsvarende angiver den monetære gevinst, en forbruger har ved at købe den pågældende vare på markedet og forbruge den. Summen af forbruger- og producentoverskud udgør sammen med eventuelle omkostninger eller indtægter for den offentlige sektor det samlede samfundsmæssige overskud eller gevinst ved, at det pågældende marked eksisterer.

Anvendelse 

Beregninger af forbruger- og producentoverskud er en almindeligt anvendt teknik indenfor velfærdsøkonomi til at analysere virkningen på den samfundsøkonomiske effektivitet (eller efficiens) af forskellige økonomisk-politiske tiltag eller andre ændringer af markedsforholdene.  Tiltag, der formindsker det samlede overskud, vil skabe en forvridning og dermed medføre en inefficiens. Omvendt vil offentlige tiltag, der forøger det samlede overskud, typisk ved at korrigere en markedsfejl, give en Pareto-forbedring.

Kilder 

Velfærdsøkonomi
Dejbjerg hede

Dejbjerg Hede er et område med hede mellem Skjern og Ringkøbing. Sammen med Dejbjerg Plantage udgør Dejbjerg hede et større sammenhængende naturområde. I området findes mange gravhøje  .

I den nordlige ende af heden ligger Hellig kors kloster. 135 hektar af Dejbjerg Hede ved Helligkors Kirke blev fredet i 1973 og 1974. Størstedelen af heden ejedes sammen med Dejbjerg Plantage af Hedeselskabet, som frivilligt lod heden frede.

I Bjørnemosen ved Bundsbæk Mølle er fredet 18 ha i 1980.

Se også 
 Fredede fortidsminder i Ringkøbing-Skjern Kommune

Referencer 

Danske heder
Lokaliteter i Ringkøbing-Skjern Kommune
Fredede arealer i Danmark